แนวทางในการจัดการสภาพคล่องทางการเงินในช่วงเศรษฐกิจฝืดเคือง
ปัจจุบันนี้หากลองสังเกตให้ดี จะเห็นว่าแผ่นป้ายบิลบอร์ดยักษ์ในกรุงเทพฯ ในหลายๆ จุด มีการว่างลง คอนโด บ้าน มีทั้งลดแลกแจกแถม หรือแม้กระทั่งให้เข้าอยู่ก่อนแล้วค่อยผ่อนทีหลัง ธุรกิจปัจจัยที่ห้า หก และเจ็ด ไม่ว่าจะเป็นเครื่องสำอาง ความสวยงาม รถจะแทบไม่มี Demand เลย อีกเรื่อง หากสังเกตร้านต่างๆ ในห้างสรรพสินค้า ส่วนใหญ่ที่ทยอยปิดตัวไป สัญญาณดังกล่าวเป็นตัวชี้วัดว่า เศรษฐกิจเข้าสู่ภาวะฝืดเคือง สภาพคล่องในระบบไม่มีมากนัก อัตราการว่างงานสูงขึ้น ธุรกิจขนาดกลางเรื่อยจนถึงขนาดเล็กมีอันต้องพบกับสภาพคล่องที่เหลือน้อยเต็มทน หรือไม่มีเลย ด้วยภาวะเช่นนี้ สำหรับมนุษย์กินเงินเดือนอย่างเราๆ หรือเจ้าของธุรกิจขนาดย่อม ย่อมต้องเตรียมการเรื่องสภาพคล่องทั้งของครอบครัวและธุรกิจเอาไว้อย่างพอเพียง ประเด็นวันนี้ที่จะมานำเสนอแนวคิดและผลิตภัณฑ์ที่ทำให้สภาพคล่องเราดีและผ่านไปให้ได้กับภาวะแบบนี้ เพื่อรอเวลาเศรษฐกิจที่ดีขึ้น ซึ่งขอเรียนนำเสนอดังนี้ค่ะ
22 ก.พ. 2560

ปัจจุบันนี้หากลองสังเกตให้ดี จะเห็นว่าแผ่นป้ายบิลบอร์ดยักษ์ในกรุงเทพฯ ในหลายๆ จุด มีการว่างลง คอนโด บ้าน มีทั้งลดแลกแจกแถม หรือแม้กระทั่งให้เข้าอยู่ก่อนแล้วค่อยผ่อนทีหลัง ธุรกิจปัจจัยที่ห้า หก และเจ็ด ไม่ว่าจะเป็นเครื่องสำอาง ความสวยงาม รถจะแทบไม่มี Demand เลย อีกเรื่อง หากสังเกตร้านต่างๆ ในห้างสรรพสินค้า ส่วนใหญ่ที่ทยอยปิดตัวไป สัญญาณดังกล่าวเป็นตัวชี้วัดว่า เศรษฐกิจเข้าสู่ภาวะฝืดเคือง สภาพคล่องในระบบไม่มีมากนัก อัตราการว่างงานสูงขึ้น ธุรกิจขนาดกลางเรื่อยจนถึงขนาดเล็กมีอันต้องพบกับสภาพคล่องที่เหลือน้อยเต็มทน หรือไม่มีเลย ด้วยภาวะเช่นนี้ สำหรับมนุษย์กินเงินเดือนอย่างเราๆ หรือเจ้าของธุรกิจขนาดย่อม ย่อมต้องเตรียมการเรื่องสภาพคล่องทั้งของครอบครัวและธุรกิจเอาไว้อย่างพอเพียง ประเด็นวันนี้ที่จะมานำเสนอแนวคิดและผลิตภัณฑ์ที่ทำให้สภาพคล่องเราดีและผ่านไปให้ได้กับภาวะแบบนี้ เพื่อรอเวลาเศรษฐกิจที่ดีขึ้น ซึ่งขอเรียนนำเสนอดังนี้ค่ะ
1.สภาพคล่องถูกกำหนดโดยความต้องการใช้เงินช่วงสั้นและยาว เวลาพูดถึงระยะสั้นคือ น้อยกว่า 1 ปี ระยะยาวคือ 1 ปี ถึง 3 ปี  
2.กระแสเงินสดที่จะเข้ามาทดแทนจะมีเข้ามาเมื่อไร เสถียรหรือไม่ หรือไม่แน่นอน
3.ประเภทของการใช้จ่ายเป็นไปด้วยเหตุผลใด
ใช้จ่ายในชีวิตประจำวัน
สั่งสินค้าเพื่อรอการจำหน่าย หรือมีออร์เดอร์ หรือคำสั่งซื้อสินค้าแน่นอน มีโอกาสเป็นหนี้สูญหรือไม่
ใช้จ่ายในเหตุฉุกเฉินที่ไม่ได้วางแผนเอาไว้ เช่น อุบัติเหตุของคนในครอบครัว พ่อแม่
4.ทรัพย์สินที่จะนำมาใช้เรียงลำดับการใช้ไปจากการเปลี่ยนเป็นเงินสดจากง่ายไปหายาก
5.หากทรัพย์สินที่นำไปใช้แปรเป็นเงินสดไปหมดแล้ว แหล่งเงินกู้อื่นที่ต้องศึกษาเพิ่มเติมเรื่องอัตราดอกเบี้ยและขั้นตอนในการขออนุมัติเงินกู้เป็นเรื่องที่เรียงลำดับไป
6.เริ่มจัดอันดับความสำคัญจากมากไปน้อย และทำแผนการใช้เงินให้เหมาะสมเพื่อจัดการอย่างเป็นรูปธรรม
7.จะลองยกตัวอย่างมาสัก 1 เหตุการณ์และทำการเลือกสรรแหล่งเงินที่มาแปรสภาพเป็นกระแสเงินสดที่เหมาะสมเพื่อเป็นตัวอย่างดูค่ะ
ประเด็นก็คือถ้าเป็นเรื่องการใช้เพื่อชีวิตประจำวันควรคำนึงว่าควรจะลดมาตรฐานการใช้ชีวิตลงหรือไม่ หรือถ้าเป็นเรื่องการใช้จ่ายภาวะฉุกเฉิน เช่น มีอุบัติเหตุทำให้ต้องเตรียมเงินผ่าตัดผู้มีอุปการคุณ เงินจำนวนขนาดไหน จะมีกระแสเงินสดมาทดแทนเร็วน้อยอย่างไร เช่น หากในเดือน มี.ค.กำลังจะได้โบนัส ก็ควรจะหยิบยืมแบบช่วงสั้นและคำนึงถึงอัตราดอกเบี้ยที่ถูกคิด หากพอรับได้ ให้จัดการตามลำดับของแนวคิดเช่นนี้ ต้องขอบอกว่าวันนี้ เป็นยุคของการหาข้อมูล การมีข้อมูลที่ดีและลึกเป็นประโยชน์อย่างมากกับผู้บริโภครายย่อยอย่างเรา เราควรศึกษาเรื่องการเตรียมเอกสารในการขอกู้ หากการใช้เงินนั้นเป็นเงินก้อนใหญ่และระยะยาวมากกว่า 3 ปี ขึ้นไปจำเป็นที่จะต้องนำหลักทรัพย์ที่เป็นบ้านที่เราอยู่อาศัย มาขอกู้ซึ่งปัจจุบันหลายธนาคารมีเงินกู้ประเภทอเนกประสงค์ ซึ่งอัตราอยู่ประมาณ 7.25% แบบลดต้นลดดอก เห็นไหมคะ การมีความรู้ทั้งสินเชื่อและการลงทุนมีประโยชน์เช่นนี้เอง วันนี้การเงินเป็นเรื่องต้องรู้ไม่รู้ไม่ได้แล้วค่ะ